《柘水新居》
明代·游朴

客车何处卸尘泥，新辟衡门柘水西。松菊未谋三径适，鹪鹩且遂一枝栖。

无人问字嘲谁解，有酒盈尊幼自携。为语邻翁须暂别，归来倘及杖春藜。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。